rejauldu/bengali-wikipedia huggingface dataset:
thumb|250px|ঢাকা লিট ফেস্ট ২০১৮-এর উদ্বোধন ঢাকা লিট ফেস্ট (বাংলা অর্থ ঢাকা সাহিত্য উৎসব) একটি সাহিত্য উৎসব যা প্রতিবছর বাংলাদেশের রাজধানী ঢাকা শহরে অনুষ্ঠিত হয়। এটি বাংলা একাডেমী প্রাঙ্গনে অনুষ্ঠিত হয়। ব্রিটিশ নাগরিক আহসান আকবর, কাজী আনিস আহমেদ ও সাদাফ সায্ পরিচালিত এই উৎসবের আয়োজক সংস্থা যাত্রিক। উৎসবটি মূলত ইংরেজি ভাষায় আয়োজন করা হয়।   ইতিহাস  ব্রিটিশ কাউন্সিল ঢাকার সহায়তায় ২০১১ খ্রিষ্টাব্দে এই সাহিত্য উৎসব প্রথম আয়োজন করা হয়। একটি ব্রিটিশ সাহিত্য উৎসবের অনুসরণে তখন এর নাম ছিল হে লিটের‌্যারি ফেস্টিভ্যাল (হে সাহিত্য উৎসব)। সমালোচনার মুখে ২০১৫ খ্রিষ্টাব্দে এর নাম পরিবর্তন করে ঢাকা লিট ফেস্ট নির্ধারণ করা হয়। এই উৎসবের প্রধান তিনজন পরিচালক হলেন কাজী আনিস আহমেদ, সাদাফ সায্ ও আহসান আকবর।   সমালোচনা  বাংলাকে দূরে ঠেলে ইংরেজিকে প্রাধান্য দেওয়াসহ বিভিন্ন অভিযোগে ২০১১ সাল থেকে প্রতি বছর ঢাকা লিট ফেস্টের সমালোচনা হয়। সমালোচকদের মতে, “এটি একটি নব্য-উপনিবেশবাদী প্রচেষ্টা, ব্যক্তিস্বার্থ ও গোষ্ঠীস্বার্থ রক্ষা করতে জাতীয়স্বার্থ জলাঞ্জলি দিয়ে বাংলাদেশের বুকে তারা উত্তর-ঔপনিবেশিক প্রভাব বইয়ে দিতে চায়।” সাংবাদিক ও কলাম লেখক গোলাম কিবরিয়া পিনুর মতে, “এ আয়োজন বিভিন্ন কারণে বাংলা একাডেমির আদর্শ-নীতি-উদেশ্যের সাথে সাংঘর্ষিক। বর্তমানে বাংলা ভাষা ও বাংলাদেশের সংস্কৃতি বিছু উচ্চবিত্ত-বিশেষ শ্রেণি ও দেশি-বিদেশি সংস্থা দ্বারা অবহেলিত- অপমানিত ও বাধাগ্রস্ত হচ্ছে প্রতিনিয়ত, সেই পরিস্থিতিতে এই আয়োজনে বাংলা একাডেমিরর প্রতি বাংলা ভাষাভাষী লেখক-সংস্কৃতি কর্মী ও মানুষের যে আস্থা বা ইমেজ রয়েছে, সূক্ষ্ণভাবে তাতে ধস নেমেছে!”   তথ্যসূত্র    বহিঃসংযোগ   ঢাকা লিটের‌্যারি ফেস্টিভ্যাল-এর নিজস্ব তথ্যতীর্থ  বিষয়শ্রেণী:২০১১-এ বাংলাদেশে প্রতিষ্ঠিত বিষয়শ্রেণী:ঢাকার সাংস্কৃতিক উৎসব
ফরিয়াল তালপুর ( ; জন্ম ২৬ এপ্রিল, ১৯৫৮) হলেন একজন পাকিস্তানি রাজনীতিবিদ যিনি ২০০৮ থেকে ২০১৮ সালের মে পর্যন্ত পাকিস্তানের জাতীয় পরিষদের সদস্য ছিলেন।   প্রারম্ভিক জীবন  ফরিয়াল তালপুর ১৯৫৮ সালের ২৮ এপ্রিল পাকিস্তানের সিন্ধুর লারকানার নওয়াবশাহে জন্মগ্রহণ করেছিলেন তিনি পিতা হাকিম আলি জারদারি ও মাতা বিলকিস সুলতানার কন্যা তিনি পাকিস্তানের প্রাক্তন রাষ্ট্রপতি আসিফ আলি জারদারি, রাজনীতিবিদ আজরা ফজল পেচুওয়ের বোন এবং পাকিস্তানের প্রাক্তন প্রধানমন্ত্রী বেনজীর ভুট্টোর ননদ।   ব্যক্তিগত জীবন  ফরিয়াল তালপুরের বিয়ে হয়েছিল মির মুনাওয়ার আলি তালপুরের সাথে। তাদের একটি কন্যা ও একটি পুত্রসন্তান ছিল। তবে পুত্রটি উনিশ বছর বয়সে আত্মহত্যা করেছে।   রাজনৈতিক জীবন  ১৯৯০-এর দশকে ফরিয়াল তালপুর তার রাজনৈতিক জীবন শুরু করেছিলেন। ১৯৯৭ সালের পাকিস্তানের সাধারণ নির্বাচনে প্রথমবারের মতো নওয়াবশাহ আসনে (এনএ -১৬০) থেকে পাকিস্তান পিপলস পার্টির (পিপিপি) প্রার্থী হিসেবে প্রতিদ্বন্দিতা করেছিলেন। কিন্তু সে'বার পাকিস্তান মুসলিম লিগের (এন) কাছে পরাজিত হয়েছিলেন।  ২০০১ সালে তিনি স্থানীয় সরকার নির্বাচনে নওয়াবশাহ জেলার মেয়র নির্বাচিত হয়েছিলেন। ২০০৫ সালে স্থানীয় সরকার নির্বাচনে, তিনি নওয়াবশাহের মেয়র হিসাবে পুনরায় নির্বাচিত হয়েছিলেন।   তথ্যসূত্র   বিষয়শ্রেণী:পাকিস্তান জাতীয় পরিষদের মহিলা সদস্য বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮ বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩ বিষয়শ্রেণী:পাকিস্তান পিপলস পার্টির রাজনীতিবিদ বিষয়শ্রেণী:১৯৫৮-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানি বন্দী ও আটক বিষয়শ্রেণী:২১শ শতাব্দীর পাকিস্তানি নারী রাজনীতিবিদ বিষয়শ্রেণী:পাকিস্তান পিপলস পার্টির এমপিএ (সিন্ধু) বিষয়শ্রেণী:সিন্ধু প্রাদেশিক পরিষদের সদস্য ২০১৮-২০২৩
কিসাই মারভাজি (‎; ৬ মার্চ ৯৫৩ – আনুমানিক ১০০১ খ্রিস্টাব্দ) ছিলেন ১০ম শতাব্দীর একজন প্রখ্যাত পারস্যের কবি।  তার সম্পূর্ণ নাম ছিল আবুল-হাসান মজদ আল-দীন আলি ইবন মুহাম্মদ কিসাই মারভাজি। ৬ মার্চ ৯৫৩ খ্রিস্টাব্দে মারভ শহরে জন্মগ্রহণ করেন তিনি। তার কবিতায় ধর্মীয় ও নৈতিক বিষয়বস্তু প্রাধান্য পেয়েছে, যা তাকে সমকালীন কবিদের মধ্যে স্বতন্ত্র করেছে।   জীবনী  কিসাই মারভাজি ৯৫৩ খ্রিস্টাব্দে মারভ শহরে জন্মগ্রহণ করেন। তার জন্মের সুনির্দিষ্ট তারিখ তিনি নিজেই একটি কবিতায় উল্লেখ করেছেন: "তিনশত একচল্লিশে পৌঁছল বছরের পালা / বুধবার, শাওয়ালের শেষের তিন দিন আগে"। তার কবিতায় তিনি বিভিন্ন শাসকের প্রশংসা করেছেন, যার মধ্যে সামানীয় আমির নূহ ইবন মানসুর এবং গজনভীয় সুলতান মাহমুদ উল্লেখযোগ্য।   সাহিত্যকর্ম  কিসাই মারভাজির একটি দিওয়ান (কবিতার সংকলন) ১২শ শতাব্দী পর্যন্ত বিদ্যমান ছিল এবং উচ্চ মর্যাদায় গণ্য হতো, তবে পরে তা বিস্মৃত হয়। বর্তমানে তার কয়েকটি সম্পূর্ণ কবিতা এবং কিছু অংশ পাওয়া যায়, যা মূলত ভাষাবিদ এবং সংকলকদের সংরক্ষণের ফলে টিকে আছে।   কাব্যশৈলী ও বিষয়বস্তু  কিসাই মারভাজির কবিতায় ধর্মীয় ও নৈতিক বিষয়বস্তু প্রাধান্য পেয়েছে। তিনি ইসলামের মূল্যবোধ, নৈতিকতা এবং সামাজিক ন্যায়বিচার নিয়ে কবিতা লিখেছেন। তার রচনায় পারস্যের ঐতিহ্যবাহী কাব্যশৈলীর সাথে ইসলামী ভাবধারা মিশ্রিত হয়েছে, যা তাকে সমকালীন কবিদের মধ্যে স্বতন্ত্র করেছে।   উত্তরাধিকার  কিসাই মারভাজির সাহিত্যকর্ম পরবর্তী পারস্য কবিদের উপর প্রভাব ফেলেছে। তার ধর্মীয় ও নৈতিক বিষয়বস্তুসমৃদ্ধ কবিতা পারস্য সাহিত্যে নতুন ধারা সৃষ্টি করেছে। যদিও তার অনেক রচনা হারিয়ে গেছে, তবে বিদ্যমান কবিতাগুলো পারস্য সাহিত্য গবেষকদের জন্য গুরুত্বপূর্ণ সম্পদ হিসেবে বিবেচিত হয়।   আরও দেখুন   পারস্যের কবি ও লেখকদের তালিকা পারস্য সাহিত্য   তথ্যসূত্র    গ্রন্থপঞ্জি   জান রিপকা, ইরানিয়ান সাহিত্যের ইতিহাস। রিডেল পাবলিশিং কোম্পানি, ১৯৬৮।   মোহাম্মদ-আমিন রিয়াহি, কিসাই মারভাজি: তার জীবন ও কবিতা, তেহরান, ১৯৮৮।  বিষয়শ্রেণী:৯৫৩-এ জন্ম বিষয়শ্রেণী:মারভের মানুষ বিষয়শ্রেণী:১০ম শতাব্দীতে মৃত্যু বিষয়শ্রেণী:১০ম শতাব্দীর পারস্যের কবি বিষয়শ্রেণী:পারস্য-ভাষার সাহিত্য
জুন ২০০৯ মাসে তৈরী হয়ে যাওয়া ভুক্তি লাল, সবুজ, উড়োজাহাজ, কুয়াশা, ঘোল, নান (রুটি),সাদা দাড়ি, চুল, গোঁফ, জর্দা, পেরেক,সাউথ এশিয়ান ফুটবল ফেডারেশন কাপ, এশীয় সিংহ, কলম, কাগজ, পান্তা ভাত, নাপিত রজনীগন্ধা, সন্ধ্যামালতী, ঘি, সূর্যমুখী, পনির, বীজ, কৃষ্ণচূড়া, হাতুড়ি, মাখন, জুতা  বৃক্ষ, কাঠ, সিন্ধুঘোটক , কচ্ছপ, ডিম (জীববিজ্ঞান), আখরোট, ডিম (খাদ্য), গাঁদা আদা, মটরশুঁটি, ফুল, কচুরিপানা, ট্রাউজার, সরিষা, কাঠবিড়ালী,রুটি, শূকর , কুমির,  বিলিম্বি, বনবিড়াল, মেঘ, চীনাবাদাম, কাকরোল, লাউ, বাদাম,  নদী, লেবু, তিমি  ডলফিন , চকলেট , সালাদ , ছারপোকা , নেকড়ে :en:Wolf, মৃগেল (মাছ), কাঁকড়া :en:Crab, বাঁধাকপি, ঘুণ পোকা, উই পোকা ,  গুবরে পোকা, বঁটি (রান্নার উপকরণ), ফুলকপি, মাছি, বোলতা, ফড়িং, ঘাসফড়িং, মৌমাছি, প্রজাপতি, শোল (মাছ),  কোকিল, রাজহাঁস, পুঁটি, বোয়াল. ঘাস, টিয়া, ফিঙে, শাল, শসা, জবা,  জেব্রা, গাধা, বক,পটল, গাঙচিল, ঢেঁড়শ, বৃষ্টি, ফল, জলপাই, টমেটো  সংক্ষিপ্ত সহযোগিতা কার্যক্রমে অংশগ্রহণকারীদের তালিকা এবং পয়েন্ট নিচের তালিকায় আপনার নাম এবং অন্যান্য তথ্য যোগ করুন। তালিকায় নাম যোগ করতে তালিকার শেষে |} এর আগে নতুন লাইন তৈরি করে নিচের সংকেত কপি করে পেষ্ট করুন,  |- |ঘর১ || ঘর২ || ঘর৩ || ঘর৪  এবং কলাম শিরোনাম অনুযায়ী ঘরের মান পরিবর্তন করুন।  + অংশগ্রহণকারীর তালিকা নাম  নিবন্ধের সংখ্যা নিবন্ধের তালিকা  শেষ হালনাগাদকৃত তারিখ ফয়সল  ৩৪  ডিম (জীববিজ্ঞান), বৃক্ষ, কচুরিপানা, বিলিম্বি, লাউ, লেবু, তিমি, চকলেট, ছারপোকা, নেকড়ে, কাঁকড়া, ঘুণ পোকা, গুবরে পোকা, ফুলকপি, মাছি, ফড়িং, মৌমাছি, প্রজাপতি, শোল (মাছ), কোকিল, বোয়াল , টিয়া, ফিঙে,  শাল, শসা, জবা, জেব্রা, বীজ, ঘি, সাউথ এশিয়ান ফুটবল ফেডারেশন কাপ, জুতো, দাড়ি, গোঁফ, কুয়াশা  জুন ৩০, ২০০৯অয়ন   ২৫  আখরোট, ডিম (খাদ্য), কাঠ, কাঠবিড়ালী, সরিষা, মেঘ, চীনাবাদাম, বনবিড়াল, সালাদ, ডলফিন, মৃগেল, বঁটি, বাঁধাকপি, প্রজাপতি, পুঁটি, গাধা, চপ্পল, পেরেক, কলম, কাগজ, চুল, সবুজ, উড়োজাহাজ, লাল,সাদা  জুন ৩০, ২০০৯রেজওয়ান ১১  নদী, কাকরোল, পটল, গাঙচিল, ট্রাউজার, আদা, জলপাই , টমেটো, গাঁদা, সূর্যমুখী, সন্ধ্যামালতী জুন ২৫, ২০০৯ বেলায়েত  ৯  ঘাস, বাদাম, রুটি, ফল, কচ্ছপ, পনির, মাখন, নাপিত, নান (রুটি)  জুন ৩০, ২০০৯রাগিব  ৪  বোলতা, ঢেঁড়শ, মটরশুঁটি, সিন্ধুঘোটক   জুন ২৩, ২০০৯মুনতাসির  ২  কৃষ্ণচূড়া, ঘোল  জুন ২৯, ২০০৯   জয়ন্ত  ২  শূকর, পিঁয়াজ  জুন ২২, ২০০৯অর্ণব  ১  বৃষ্টি জুন ২২, ২০০৯মুনির হাসান   ১  হাতুড়ি জুন ২৬, ২০০৯নাসির খান  ১  এশীয় সিংহ  জুন ২৭, ২০০৯
ছাইরঙা বুলবুল () (Hemixos flavala) বা কালো-ধূসর বুলবুলি বুলবুলি পরিবারভুক্ত গায়ক পাখি। এটি ভারতীয় উপমহাদেশ ও দক্ষিণ-পূর্ব এশিয়ার বাংলাদেশ, ভারতের আসাম, মেঘালয়, ভুটান, নেপাল, মিয়ানমার, কম্বোডিয়া, থাইল্যান্ড, লাওস, ভিয়েতনাম, মালয়েশিয়া, ইন্দোনেশিয়া,  ও সিঙ্গাপুরে দেখতে পাওয়া যায়।   গঠন  স্ত্রী-পুরুষ দেখতে একইরকম। এটি দৈর্ঘ্য ২০-২১ সেন্টিমিটার। মাথায় কালো-ধূসর ঝুঁটি থাকে। গলা সাদা রঙের। চোখের পিছনে অংশ হালকা বাদামি। ঠোঁটের গোড়া থেকে চোখের নিচ পর্যন্ত কালো। পিঠ থেকে লেজের উপরাংশ পর্যন্ত কালচে-ধূসর। লেজ কালচে-বাদামি। ডানা উজ্জ্বল জলপাই। ডানার গোড়ার দিকে কালো টান। বুক, পেট ও লেজতল ধূসর-সাদা। ঠোঁট ও পা কালচে।   স্বভাব  এদের প্রাকৃতিক আবাসস্থল ক্রান্তীয় আর্দ্র নিম্নভূমির বন বা ক্রান্তীয় আর্দ্র পার্বত্য অরণ্য। স্বভাবে চঞ্চলমতি এরা। ফুলের মধু, ছোট ফল-ফলাদি কিংবা পোকামাকড় এদের প্রধান খাদ্য। প্রজনন মৌসুম এপ্রিল থেকে জুলাই। গাছের নিচু ডালে পেয়ালা আকৃতির বাসা বাঁধে। ডিম পাড়ে ২-৩টি। ডিম ফুটতে সময় লাগে ১২-১৫ দিন।  তথ্যসূত্র  বিষয়শ্রেণী:আইইউসিএন লাল তালিকার ন্যূনতম উদ্বেগজনক প্রজাতি বিষয়শ্রেণী:বাংলাদেশের পাখি বিষয়শ্রেণী:উত্তর ভারতের পাখি বিষয়শ্রেণী:নেপালের পাখি বিষয়শ্রেণী:পূর্ব হিমালয়ের পাখি বিষয়শ্রেণী:১৮৪৫-এ বর্ণিত পাখি বিষয়শ্রেণী:অ্যাডওয়ার্ড ব্লাইদ কর্তৃক নামকরণকৃত ট্যাক্সা বিষয়শ্রেণী:দক্ষিণ-পূর্ব এশিয়ার পাখি
কাউন্সিল অন টল বিল্ডিংস এন্ড আর্বান হ্যাবিটেট (Council on Tall Buildings and Urban Habitat) বা সংক্ষেপে সিটিবিইউএইচ (CTBUH) একটি অলাভজনক আন্তর্জাতিক সংস্থা। এটি সুউচ্চ ভবন এবং টেকসই নগর পরিকল্পনা নিয়ে গবেষণা, তথ্য-উপাত্ত বিশ্লেষণ, মানদন্ড প্রণয়ন, উচ্চ ভবন নির্মাণে সঠিক ও বাস্তবসম্মত জ্ঞান প্রচারে কাজ করে থাকে। এই অলাভজনক সংস্থাটির প্রধান দপ্তর যুক্তরাষ্ট্রের শিকাগোর ইলিনয় ইন্সটিটিউট অফ টেকনোলোজিতে অবস্থিত। সিটিবিইউএইচ কর্তৃক প্রকাশিত বিশ্বের সর্বোচ্চ উচু ভবনের তালিকা বিশ্বব্যাপী স্বীকৃত। সংস্থাটি তার উদ্দেশ্য ও লক্ষ্য হিসেবে উল্লেখ করেছে, পরিকল্পনা, নকশা এবং উচু ভবন নির্মাণ সম্পর্কিত সব বিষয়ে গবেষণা করা। লেন এস বিডেল ১৯৬৯ সালে লেহাই ইউনিভার্সিটিতে সিটিবিইউএইস প্রতিষ্ঠা করেন। এখানে ২০০৩ সাল পর্যন্ত সংস্থাটির দপ্তর থাকলেও পরবর্তিতে এটি ইলিনয় ইন্সটিটিউট অফ টেকনোলোজিতে স্থানান্তরিত হয়।   উচ্চ ভবনের র‍্যাঙ্কিং  সিটিবিইউএইচ ভবনের উচ্চতা তিনটি মানদন্ড অনুসারে নির্ধারণ করে থাকে এবং এর ভিত্তিতে বিশ্বের সুউচ্চ ভবনসমূহের র‍্যাঙ্কিং প্রকাশ করে:  ১. স্থাপত্যিক শীর্ষ পর্যন্ত উচ্চতা: এই মানদন্ড অনুসারেই সিটিবিইউএইচ প্রধানত ভবনের উচ্চতা নির্ধারণ করে থাকে। এক্ষেত্রে ভবনে উচ্চতা ভবনের উন্মুক্ত প্রবেশ পথ থেকে স্থাপত্যিক শীর্ষ পর্যন্ত পরিমাপ করা হয়। স্থাপত্যিক শীর্ষ বলতে যেকোন ধরনের স্থাপত্যিক উপকরণ বোঝায়। তবে এক্ষেত্রে অ্যান্টেনা, পতাকা ধারক ইত্যাদি কোন উপকরণ গ্রহণযোগ্য নয়।  ২.শীর্ষ তলা: ভবনের নিচ থেকে উপরের সর্বোচ্চ তলা, যেটি ভবনটির ব্যবহারকারী কর্তৃক ব্যবহৃত হয়, সেই তলা পর্যন্ত উচ্চতা।  ৩. শীর্ষ পর্যন্ত উচ্চতা: ভবনের নিচ থেকে শীর্ষ পর্যন্ত উচ্চতা। এক্ষেত্রে অ্যান্টেনা, পতাকা ধারক বা অন্য যেকোন বস্ত যা ভবনের উপরে থাকবে, সবই বিবেচিত হবে।   তথ্যসূত্র    বহিঃসংযোগ     Australian chapter of the Council on Tall Buildings and Urban Habitat  CTBUH Skyscraper Center Database  CTBUH Technical Papers  CTBUH Global Tall Building News Archive  CTBUH Newsletter Archive  CTBUH Design Research  বিষয়শ্রেণী:নগর পরিকল্পনা সংগঠন বিষয়শ্রেণী:স্থাপত্য সংগঠন
কা লিকাই হল উত্তর-পূর্ব ভারতের মেঘালয় রাজ্যের পূর্ব খাসি পাহাড় জেলার একটি জলপ্রপাত। এর নদীটি রঙ্গিরতেহ থেকে শুরু হয় এবং নোংরিয়াত গ্রামের পাশ দিয়ে চলে যায়, যদিও জলপ্রপাতটি নিকটবর্তী গ্রাম লাইটকিনসিউ থেকে সবচেয়ে ভালোভাবে দেখা যায় এবং শরৎকালে মৌসুমি বায়ু এটি দেখার সবচেয়ে চিত্তাকর্ষক সময়। কা লিকাই একই নামের পুরানো সময়ের রাঙ্গিরতেহের এক মহিলার জন্য নামকরণ করা হয়েছে, যিনি একটি ঘটনার পর জলপ্রপাতটির মধ্যে ঝাঁপ দিয়ে আত্মহত্যা করেন। তার প্রথম স্বামী তার ছোট সন্তানকে হত্যা করেছিল এবং তার দ্বিতীয় স্বামী টুকরো টুকরো করে ফেলেছিল এবং তারপরে তাকে তরকারি বানিয়ে খাইয়ে দিয়েছিল। সেই সময় থেকে জলপ্রপাতটি কা লিকাইয়ের জলপ্রপাত নামে পরিচিত হয়।   তথ্যসূত্র   বিষয়শ্রেণী:ভারতের জলপ্রপাত বিষয়শ্রেণী:মেঘালয়ের জলপ্রপাত বিষয়শ্রেণী:মেঘালয়ের ভূগোল বিষয়শ্রেণী:পূর্ব খাসি পাহাড় জেলা
থাম্ব|ডান|আর্নেস্ট ওয়াল্টন আর্নেস্ট টমাস সিন্টন ওয়াল্টন (অক্টোবর ৬, ১৯০৩ - জুন ২৫, ১৯৯৫) একজন আইরিশ পদার্থবিজ্ঞানী। তিনি ১৯৫১ খ্রিষ্টাব্দে জন ডগলাস কক্‌ক্রফ্‌টের সাথে যৌথভাবে পদার্থবিজ্ঞানে নোবেল পুরস্কার লাভ করেন। ওয়াল্টন পদার্থবিজ্ঞানে নোবেল পুরস্কার প্রাপ্ত একমাত্র আইরিশ। তার নোবেল পুরস্কার প্রাপ্তির কারণ ছিল, "কৃত্রিমভাবে ত্বরিত পারমাণবিক কণার মাধ্যমে পরমাণুর কেন্দ্রভাগের ট্রান্সমিউটেশন নিয়ে গবেষণা"।  ওয়াল্টনের জন্ম আয়ারল্যান্ডের কান্ট্রি ওয়াটারফোর্ডের ডাংগারভানে। তাদের বাড়ির নাম এপওয়ার্থ কটেজ যা অ্যাবিসাইডের স্ট্রান্ডসাইড সাউথে অবস্থিত। তার বাবা রেভারেন্ড জন ওয়াল্টন (১৮৭৪ - ১৯৩৬) একজন মেথডিস্ট মন্ত্রী ছিলেন। তার মা'র নাম আনা সিন্টন (১৮৭৪ - ১৯০৬)।   গবেষণা কর্ম  জন ডগলাস কক্‌ক্রফ্‌ট এবং আর্নেস্ট ওয়াল্টনই সর্বপ্রথম পরমাণুর কেন্দ্রীনের বিস্তৃত গঠন ব্যাখ্যা করেন। ১৯২০ এবং ১৯৩০-এর দশকে তারা লর্ড রাদারফোর্ডের সাথে কেমব্রিজে অবস্থিত ক্যাভেন্ডিশ গবেষণাগারে বেশ কিছু পরীক্ষা চালান। তারা এমন একটি ত্বরক যন্ত্র নির্মাণ করেন যার দ্বারা বিভিন্ন মৌলের পরমাণুর কেন্দ্রীনে দ্রুতগামী প্রোটন নিক্ষেপ করা সম্ভব হয়। নিক্ষেপের রুপান্তরগত ফলাফলগুলো তারা পর্যবেক্ষণ করেন। সেই সময় ক্যাভেন্ডিশ গবেষণাগারে পৃথিবী বিখ্যাত অনেক বিজ্ঞানী ও প্রকৌশলীর সমাবেশ ঘটেছিল। এদের মধ্যে আরও রয়েছেন জেমস চ্যাডউইক এবং জর্জ গ্যামো।   বহিঃসংযোগ   আর্নেস্ট টি এস ওয়াল্টনের জীবনী   আল্‌সস ডিজিটাল লাইব্রেরি ফর নিউক্লিয়ার ইস্যুস থেকে প্রাপ্ত আর্নেস্ট ওয়াল্টনের উল্লেখযোগ্য রচনাবলী  বিষয়শ্রেণী:পরীক্ষণমূলক পদার্থবিজ্ঞানী বিষয়শ্রেণী:আয়ারল্যান্ডীয় পদার্থবিজ্ঞানী বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:নোবেল বিজয়ী আয়ারল্যান্ডীয় বিষয়শ্রেণী:১৯০৩-এ জন্ম বিষয়শ্রেণী:১৯৯৫-এ মৃত্যু বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর পদার্থবিজ্ঞানী বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী বিষয়শ্রেণী:ট্রিনিটি কলেজ ডাবলিনের প্রাক্তন শিক্ষার্থী
মহম্মদ সোহরাব হলেন একজন ভারতীয় রাজনীতিবিদ যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পাঁঁচবার পশ্চিমবঙ্গ বিধানসভার সদস্য হিসেবে নির্বাচিত হয়েছিলেন। এছাড়া তিনি ২০১১ সাল থেকে ২০১৬ সাল পর্যন্ত পশ্চিমবঙ্গ বিধানসভায় ভারতীয় জাতীয় কংগ্রেস পরিষদীয় দলনেতা হিসেবে দায়িত্ব পালন করেছেন।  রাজনৈতিক জীবন মহম্মদ সোহরাব ১৯৬৯ সালে প্রথমবারের মত সুতি থেকে পশ্চিমবঙ্গ বিধানসভার সদস্য হিসেবে নির্বাচিত হন। এরপর ১৯৭১ সালে তিনি টানা দ্বিতীয়বারের মত সুতি বিধানসভা কেন্দ্রের বিধায়ক হিসেবে নির্বাচিত হন। ১৯৭৭ সালে তিনি তৃতীয়বারের মত সুতি বিধানসভা কেন্দ্রের বিধায়ক হিসেবে নির্বাচিত হন।  ১৯ বছর পর ১৯৯৬ সালে মহম্মদ সোহরাব চতুর্থবারের মত সুতি থেকে পশ্চিমবঙ্গ বিধানসভার সদস্য হিসেবে নির্বাচিত হন। এরপর, ২০১১ সালে জঙ্গিপুর বিধানসভা কেন্দ্রের বিধায়ক হিসেবে নির্বাচিত হন। ২০১১ সাল থেকে ২০১৬ সাল পর্যন্ত পশ্চিমবঙ্গ বিধানসভায় ভারতীয় জাতীয় কংগ্রেস পরিষদীয় দলনেতা হিসেবে দায়িত্ব পালন করেন।  তিনি পূর্বে ভারতীয় জাতীয় কংগ্রেসের রাজনীতির সাথে যুক্ত থাকলেও ২০১৬ সালের ১৯ সেপ্টেম্বর তিনি সর্বভারতীয় তৃণমূল কংগ্রেসে যোগদান করেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:মুর্শিদাবাদ জেলার ব্যক্তি বিষয়শ্রেণী:পশ্চিমবঙ্গ বিধানসভার সদস্য ১৯৬৯-১৯৭১ বিষয়শ্রেণী:পশ্চিমবঙ্গ বিধানসভার সদস্য ১৯৭১-১৯৭২ বিষয়শ্রেণী:পশ্চিমবঙ্গ বিধানসভার সদস্য ১৯৭৭-১৯৮২ বিষয়শ্রেণী:পশ্চিমবঙ্গ বিধানসভার সদস্য ১৯৯৬-২০০১ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:১৯৩৩-এ জন্ম বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:২০শ শতাব্দীর বাঙালি বিষয়শ্রেণী:২১শ শতাব্দীর বাঙালি
শিখ দর্শন বলতে শিখধর্মাবলম্বীরা যেসকল নীতি ও অনুশীলনের মাধ্যমে পরিচালিত হয় তাদের বোঝানো হয়। শিখধর্মকে বৌদ্ধধর্ম, হিন্দুধর্ম এবং জৈনধর্মের সাথে ভারতীয় ধর্ম হিসাবে শ্রেণীবদ্ধ করা হয়।"As an Indian religion, Sikhism affirms transmigration, the continued rebirth after death". "Sikhism, Indian religion founded in the Punjab in the late 15th century." (McLeod 2019/1998)."Classification of Religions", Encyclopædia Britannica Online. শিখধর্মের ভিত্তি গুরু নানক এবং তার উত্তরসূরিদের শিক্ষার মধ্যে রয়েছে।Singh, Patwant (2000). The Sikhs. New York: Alfred A. Knopf. p. 17. . শিখ দর্শন আধ্যাত্মিক বিকাশ এবং দৈনন্দিন নৈতিক আচরণের মধ্যে সামঞ্জস্যের উপর জোর দেয়। শিখধর্মের প্রতিষ্ঠাতা গুরু নানক এই দৃষ্টিভঙ্গিকে সংক্ষিপ্ত করেছেন: "সত্য হল সর্বোচ্চ গুণ, কিন্তু উচ্চতর হল সত্য জীবনযাপন।"Singh, Pashaura; Fenech, Louis E. (2014). The Oxford Handbook of Sikh Studies. Oxford University Press. . শিখধর্ম 'এক আলো থেকে, সমগ্র মহাবিশ্ব বিকশিত হয়েছে' (Ėk nūr te sab jag upjiā) - এই ধারণার ওপর জোর দেয়।   শিক্ষা   শিখধর্ম একটি একেশ্বরবাদী এবং সর্বজনীন ধর্ম, যা এক ওঙ্কার শব্দ দ্বারা চিহ্নিত এক সর্বজনীন ঈশ্বরে বিশ্বাসের পক্ষে।"Sikhism at a glance |Religions: Sikhism." BBC (2014). শিখধর্মে, ঈশ্বরের সামগ্রিক ধারণা হল ওয়াহেগুরু ('আশ্চর্য্য শিক্ষক') যাকে নিরঙ্কর ('আকৃতিহীন'), অকাল ('সময়হীন'), কর্তা পুরখ ('স্রষ্টা') এবং আগম অগোচর ('অবোধগম্য এবং অদৃশ্য') বলে মনে করা হয়। আক্ষরিক অর্থে, শিখধর্মে ঈশ্বরের কোনো লিঙ্গ নেই, যদিও রূপকভাবে, ঈশ্বরকে পুরুষরূপে এবং ঈশ্বরের শক্তিকে নারীরূপে উপস্থাপন করা হয়েছে। উদাহরণ স্বরূপ, দশম গুরু গুরু গোবিন্দ সিং জি কর্তৃক বারবার ঈশ্বরকে আকাল পুরখ ('সময় ও স্থানের বাইরে') এবং নিরঙ্কর ('রূপ ছাড়া') নামে উল্লেখ করা হয়েছে, কিন্তু তিনি ঈশ্বরকে তার পিতা হিসাবেও উল্লেখ করেছেন এবং ঈশ্বরের সৃজনশীল শক্তিকে তার মা হিসাবে বর্ণনা করেছেন। একইভাবে, আরেকটি উদাহরণ হল শিখ ধর্মগ্রন্থ এবং শাশ্বত গুরু গুরু গ্রন্থ সাহিবে বলা হয়েছে যে সমস্ত মানুষই আত্মা-বধূ যারা তাদের স্বামী প্রভুর সাথে একত্রিত হতে চায়। এছাড়াও, গুরুরা গুরু গ্রন্থ সাহিবে আরও লিখেছেন যে এমন অনেক জগত রয়েছে যাতে অতীন্দ্রিয় ঈশ্বর জীবন সৃষ্টি করেছেন।  পার্থিব বিভ্রম  মায়া একটি অস্থায়ী বিভ্রম বা "অবাস্তবতা" হিসাবে সংজ্ঞায়িত যা ঈশ্বর এবং পরিত্রাণের সাধনা থেকে মূল বিচ্যুতিগুলির মধ্যে একটি: যেখানে জাগতিক আকর্ষণগুলি শুধুমাত্র অলীক অস্থায়ী তৃপ্তি এবং বেদনা দেয় যা ঈশ্বরের ভক্তির প্রক্রিয়া থেকে বিভ্রান্ত করে। যাইহোক, নানক মায়াকে বিশ্বের অবাস্তবতার প্রতিকৃত নয়, বরং এর মূল্যবোধ হিসেবে জোর দিয়েছিলেন। শিখধর্মে অহং, ক্রোধ, লোভ, মৌহ এবং কাম, যা পাঞ্জ চোর ('পাঁচ চোর') নামে পরিচিত, বিশেষভাবে বিভ্রান্তিকর এবং ক্ষতিকর বলে মনে করা হয়।   কালজয়ী সত্য   গুরু নানকের মতে, মানব জীবনের সর্বোচ্চ উদ্দেশ্য হল অকাল ('দ্য টাইমলেস ওয়ান') এর সাথে পুনরায় সংযোগ স্থাপন করা। যাইহোক, অহংবোধ এই সংযোগ তৈরিতে সবচেয়ে বড় বাধা। গুরুর দেয়া শিক্ষা অনুসারে নাম (প্রভুর ঐশ্বরিক নাম) স্মরণ এই অহংবোধের অবসান ঘটায়।   টীকা    তথ্যসূত্র    বহিঃসংযোগ   বিষয়শ্রেণী:শিখ অনুশীলন
শ্রাবণী মুখার্জি (বিকল্প নাম: শারবনি মুখার্জি) একজন ভারতীয় অভিনেত্রী যিনি বলিউড হিন্দি এবং মালায়ালাম ভাষার চলচ্চিত্রে কাজ করছেন।   জীবনী  তিনি রনো মুখার্জির কন্যা এবং এইভাবে মুখার্জি - সমর্থ পরিবারের অংশ। তার পিতৃব্য দেব মুখার্জি , তার পিতৃব্য কাকা জয় মুখার্জি এবং শোমু মুখার্জি । তার পিতামহ সাসাধর মুখার্জি একজন চলচ্চিত্র নির্মাতা ছিলেন । তার স্ত্রী সতীরানী দেবী ছিলেন অশোক কুমার অনুপ কুমার এবং কিশোর কুমারের বোন । তার চাচাতো ভাই অভিনেত্রী রানী মুখার্জি কাজল এবং তানিশা পরিচালক অয়ন মুখার্জি এবং এমআইটি-র বিশিষ্ট বীজগাণিতিক জ্যামিতি ডেবেশ মৌলিক । তার ভাই সম্রাট মুখার্জিও একজন বলিউড এবং বাঙালি অভিনেতা।   কর্মজীবন    চলচ্চিত্র তালিকা    তথ্যসূত্র    বহিঃসংযোগ   ইন্টারনেট মুভি ডাটাবেজে শ্রাবণী মুখার্জি"। আইএমডিবি  বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভোজপুরি চলচ্চিত্র অভিনেত্রী
কুদরত-ই-জাহান একজন বাংলাদেশী রসায়নবিদ। তিনি রাজশাহী বিশ্ববিদ্যালয়ের রসায়ন বিভাগের অধ্যাপক এবং বগুড়া বিজ্ঞান ও প্রযুক্তি বিশ্ববিদ্যালয়ের প্রথম উপাচার্য।   শিক্ষাজীবন  কুদরত রাজশাহী শিক্ষা বোর্ডের অধীনে ১৯৯৩ সালে মাধ্যমিক ও ১৯৯৫ সালে উচ্চমাধ্যমিক পাস করেন। তিনি রাজশাহী বিশ্ববিদ্যালয়ের রসায়ন বিভাগ থেকে ২০০০ সালে বিএসসি (সম্মান) ও ২০০৩ সালে এমএসসি ডিগ্রি লাভ করেন। তিনি ২০১০ সালে জাপানের ইয়ামাগাতা বিশ্ববিদ্যালয় থেকে পিএইচডি ডিগ্রি অর্জন করেন।   কর্মজীবন  কুদরত-ই-জাহান রাজশাহী বিশ্ববিদ্যালয়ের রসায়ন বিভাগে ২০০৪ সালে প্রভাষক পদে যোগদান করেন। এরই ধারাবাহিকতায় তিনি ২০০৭ সালে সহকারী অধ্যাপক, ২০১২ সালে সহযোগী অধ্যাপক এবং ২০১৭ সালে অধ্যাপক পদে উন্নীত হন। বিভিন্ন জার্নালে তার ১৮০টির বেশি গবেষণা নিবন্ধ প্রকাশিত হয়েছে।  অধ্যাপনার পাশাপাশি তিনি রাজশাহী বিশ্ববিদ্যালয়ের সিন্ডিকেট সদস্য, রাজশাহী বিশ্ববিদ্যালয় শিক্ষক সমিতির সাধারণ সম্পাদক-সহ বিভিন্ন দায়িত্ব পালন করেন। ২০২৫ সালের ৩ জুন তিনি বগুড়া বিজ্ঞান ও প্রযুক্তি বিশ্ববিদ্যালয়ের প্রথম উপাচার্য হিসেবে নিয়োগ লাভ করেন।  তথ্যসূত্র  বিষয়শ্রেণী:বাংলাদেশী রসায়নবিদ বিষয়শ্রেণী:রাজশাহী বিশ্ববিদ্যালয়ের শিক্ষক বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
যদি আপনি করে থাকেন...আপনি প্রথম...তাহলে আপনি সকল ব্যবহারকারীর...বা সকল ব্যবহারকারীর...যেটি সকল ব্যবহারকারীর...টি সম্পাদনাজনের মধ্যে% এর মধ্যে শীর্ষস্থানে এর মধ্যে শীর্ষস্থানে% এর বেশিটি সম্পাদনাজনের মধ্যে% এর মধ্যে শীর্ষস্থানে এর মধ্যে শীর্ষস্থানে% এর বেশিটি সম্পাদনাজনের মধ্যে% এর মধ্যে শীর্ষস্থানে এর মধ্যে শীর্ষস্থানে% এর বেশিটি সম্পাদনাজনের মধ্যে% এর মধ্যে শীর্ষস্থানে এর মধ্যে শীর্ষস্থানে% এর বেশিটি সম্পাদনাজনের মধ্যে% এর মধ্যে শীর্ষস্থানে এর মধ্যে শীর্ষস্থানে% এর বেশিটি সম্পাদনাজনের মধ্যে% এর মধ্যে শীর্ষস্থানে এর মধ্যে শীর্ষস্থানে% এর বেশিটি সম্পাদনাজনের মধ্যে% এর মধ্যে শীর্ষস্থানে এর মধ্যে শীর্ষস্থানে% এর বেশিটি সম্পাদনাজনের মধ্যে% এর মধ্যে শীর্ষস্থানে এর মধ্যে শীর্ষস্থানে% এর বেশিটি সম্পাদনাজনের মধ্যে% এর মধ্যে শীর্ষস্থানে এর মধ্যে শীর্ষস্থানে% এর বেশিটি সম্পাদনাজনের মধ্যে% এর মধ্যে শীর্ষস্থানে এর মধ্যে শীর্ষস্থানে% এর বেশিটি সম্পাদনাজনের মধ্যে% এর মধ্যে শীর্ষস্থানে এর মধ্যে শীর্ষস্থানে% এর বেশিটি সম্পাদনাজনের মধ্যে% এর মধ্যে শীর্ষস্থানে এর মধ্যে শীর্ষস্থানে% এর বেশি
250px|thumb|দিল্লির মানচিত্রে পশ্চিম দিল্লি জেলার অবস্থান পশ্চিম দিল্লি জেলা হল ভারতের দিল্লি জাতীয় রাজধানী অঞ্চলের একটি জেলা।  এই জেলার উত্তরে উত্তর পশ্চিম দিল্লি জেলা, পূর্বে উত্তর দিল্লি জেলা ও মধ্য দিল্লি জেলা, দক্ষিণে দক্ষিণ পশ্চিম দিল্লি জেলা ও পশ্চিমে হরিয়াণার ঝজ্জর জেলা অবস্থিত।  এই জেলা তিনট মহকুমায় বিভক্ত – প্যাটেল নগর, রাজৌরি নগর ও পাঞ্জাবি বাগ। এখানকার প্রধান বসতি এলাকাগুলি হল জনকপুরী ও তিলক নগর।   জনপরিসংখ্যান  ২০১১ সালের জনগণনা অনুসারে, পশ্চিম দিল্লি জেলার জনসংখ্যা ২,৫৩১, ৫৮৩। যা কুয়েত রাষ্ট্র বা মার্কিন যুক্তরাষ্ট্রের নেভাডা রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ১৬৯তম। এই জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ১৮.৯১%। পশ্চিম দিল্লি জেলার লিঙ্গানুপাতের হার প্রতি ১০০০ পুরুষে ৮৭৬জন নারী। জেলার সাক্ষরতার হার ৮৭.১২%.   বহিঃসংযোগ   West Delhi District official website   List of places in West-Delhi   পাদটীকা   বিষয়শ্রেণী:দিল্লির জেলা *
বাংলাদেশ নৌবাহিনী জাহাজ (সংক্ষেপেঃ বানৌজা) এলসিভিপি ০১৩ বাংলাদেশ নৌবাহিনীর একটি ল্যান্ডিং ক্রাফট ভেহিকেল অ্যান্ড পার্সোনেল (এলসিভিপি) জাহাজ। এই জাহাজটিকে দেশীয় প্রযুক্তিতে ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড কর্তৃক নির্মাণ করা হয়। এই জাহাজটি সামুদ্রিক এবং উপকূলীয় অঞ্চলে উভচর অভিযান পরিচালনার পাশাপাশি সেনাসদস্য, রসদ, অস্ত্র ও গোলাবারুদ এবং বিভিন্ন প্রকার সামরিক সরঞ্জাম পরিবহনে সক্ষম। এছাড়াও জাহাজটি দুর্যোগ কালীন সময়ে উদ্ধার অভিযান পরিচালনা ও দুর্যোগ পরবর্তী ত্রাণ তৎপরতা কার্যক্রমে অংশগ্রহণ করে।   ইতিহাস   সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। সে অনুযায়ী বাংলাদেশ নৌবাহিনীর জন্য জাহাজ নির্মানের পদক্ষেপ নেয়া হয়। এরই ধারাবাহিকতায় ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড কর্তৃক উভচর জাহাজটির নির্মাণকাজ শুরু হয়। অবশেষে, ১৯৮৪ সালে এলসিভিপি ০১৩ জাহাজটি বাংলাদেশ নৌবাহিনীতে কমিশন লাভ করে।   বৈশিষ্ট্য ও যান্ত্রিক কাঠামো   এলসিভিপি ০১৩ জাহাজটির দৈর্ঘ্য , প্রস্থ  এবং গভীরতা । এই উভচর জাহাজটির ওজন ৮৩ টন এবং জাহাজটিতে রয়েছে ২টি কেটিএ-১১৫০এম, কিউএসকে৬০-এম  কামিন্স ডিজেল ইঞ্জিন (মার্কিন যুক্তরাষ্ট্র)। যার ফলে জাহাজটির সর্বোচ্চ গতিবেগ । এটি ১০ জন জনবল নিয়ে একনাগাড়ে ১০ দিন অভিযান পরিচালনা করতে সক্ষম। বাংলাদেশ নৌবাহিনীকে প্রায়শই অবাঞ্ছিত বাহিনী দ্বারা উভচর অবতরণ প্রতিরোধের জন্য সামরিক ভূমিকা পালন করতে হয় এবং উপকূলীয় অঞ্চলে মানবিক সহায়তা ও দুর্যোগ ত্রাণ (এইচএডিআর) অপারেশন পরিচালনা করতে হয়। দেশীয় প্রযুক্তিতে নির্মিত এলসিভিপি সমূহ এসকল প্রয়োজনীয়তা পূরণের জন্য উপযুক্ত। উভচর সামরিক অভিযান পরিচালনাকালে নিজস্ব আক্রমণ দলকে তীরে অবতরণ করানোর পাশাপাশি প্রতিটি এলসিভিপি কিছু সময়ের জন্য একটি সৈন্যদল এবং সরঞ্জাম বহন করতে সক্ষম। এছাড়াও এসকল জাহাজ জাতিসংঘ শান্তিরক্ষা মিশনেও মোতায়েন করার উপযোগী।   রণসজ্জা   দুর্যোগ ও শান্তিকালীন সময়ে সহায়ক ভূমিকায় নিয়োজিত এই জাহাজটিতে রয়েছে:   ৪টি সিআইএস-৫০ ১২.৭ মিমি বিমান-বিধ্বংসী মেশিনগান   এছাড়াও যুদ্ধকালীন বিশেষ পরিস্থিতিতে জাহাজটিতে ২টি ভূমি থেকে আকাশে উৎক্ষেপণযোগ্য বিমান বিধ্বংসী ক্ষেপণাস্ত্র কিউডব্লিউ-২ ম্যানপ্যাড মোতায়েন করা যায়।   তথ্যসূত্র   বিষয়শ্রেণী:বাংলাদেশ নৌবাহিনীর জাহাজ